Asiakirja Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu - Liite I: Luettelo, josta määrätään liittymisasiakirjan 29 artiklassa - V Maatalous - C. Maatalouden rakenteet ja yhteisen maatalouspolitiikan liitännäistoimenpiteet



Virallinen lehti nro C 241 , 29/08/1994 s. 0129



C. MAATALOUDEN RAKENTEET JA YHTEISEN MAATALOUSPOLITIIKAN LIITÄNNÄISTOIMENPITEET 1. 375 L 0268: Neuvoston direktiivi 75/268/ETY, annettu 28 päivänä huhtikuuta 1975, vuoristoalueiden ja eräiden epäsuotuisien alueiden maataloudesta (EYVL N L 128, 19.5.1975, s. 1), sellaisena kuin se on viimeksi muutettuna seuraavalla: - 385 R 0797: neuvoston asetus (ETY) N 797/85, annettu 12 päivänä maaliskuuta 1985 (EYVL N L 93, 30.3.1985, s. 1) Täydennetään 3 artiklan 3 kohtaa alakohdalla seuraavasti: «Alueet, jotka sijaitsevat 62. leveyspiirin pohjoispuolella, ja eräät niiden lähialueista rinnastetaan ensimmäisessä alakohdassa tarkoitettuihin alueisiin siltä osin, kuin niillä vallitsevat erittäin vaikeat ilmasto-olosuhteet, joiden takia kasvukausi on selvästi lyhentynyt.». 2. 378 R 1360: Neuvoston asetus (ETY) N 1360/78, annettu 19 päivänä kesäkuuta 1978, tuottajaryhmittymistä ja niiden liitoista (EYVL N L 166, 23.6.1978, s. 1), sellaisena kuin se on viimeksi muutettuna seuraavalla: - 393 R 3669: neuvoston asetus (EY) N 3669/93, annettu 22 päivänä joulukuuta 1993 (EYVL N L 338, 31.12.1993, s. 26) a) Lisätään 2 artiklaan luetelmakohta seuraavasti: «- Itävallan, Norjan ja Suomen koko alue». b) Korvataan 3 artiklan 1 kohdan johdantokappale seuraavasti: «Espanjan, Italian, Itävallan, Kreikan, Norjan, Portugalin ja Suomen osalta tätä asetusta sovelletaan seuraaviin tuotteisiin, joiden tuotantoa on kyseisissä maissa:». 3. 390 R 0866: Neuvoston asetus (ETY) N 866/90, annettu 29 päivänä maaliskuuta 1990, maataloustuotteiden jalostamisen ja kaupan pitämisen edellytysten parantamisesta (EYVL N L 91, 6.4.1990, s. 1), sellaisena kuin se on viimeksi muutettuna seuraavalla: - 393 R 3669: neuvoston asetus (EY) N 3669/93, annettu 22 päivänä joulukuuta 1993 (EYVL N L 338, 31.12.1993, s. 26) Lisätään 3 artiklan 2 kohtaan alakohta seuraavasti: «Itävallan, Norjan, Ruotsin ja Suomen on esitettävä nämä suunnitelmat kolmen kuukauden määräajassa liittymisestään.». 4. 391 R 2328: Neuvoston asetus (ETY) N 2328/91, annettu 15 päivänä heinäkuuta 1991, maatalouden rakenteiden tehokkuuden parantamisesta (EYVL N L 218, 6.8.1991, s. 1), sellaisena kuin se on viimeksi muutettuna seuraavalla: - 393 R 3669: neuvoston asetus (EY) N 3669/93, annettu 22 päivänä joulukuuta 1993 (EYVL N L 338, 31.12.1993, s. 26) a) Lisätään 19 artiklaan kohta seuraavasti: «4. Tätä artiklaa sovellettaessa kaikkia epäsuotuisia alueita Suomessa pidetään direktiivin 75/268/ETY 3 artiklan 3 kohdassa tarkoitettuina vuoristoalueina.»; b) Lisätään 31 artiklan 1 kohdan ensimmäisen alakohdan jälkeen virke seuraavasti: «Itävallan, Norjan, Ruotsin ja Suomen on laadittava nämä ennusteet jaksolle 1995 - 1999.»; c) Lisätään 31 artiklan 4 kohdan ensimmäisen alakohdan jälkeen virke seuraavasti: «Itävallan, Norjan, Ruotsin ja Suomen on toimitettava nämä ennusteet kolmen kuukauden kuluessa liittymisestään.». 5. 392 R 2078: Neuvoston asetus (ETY) N 2078/92, annettu 30 päivänä kesäkuuta 1992, ympäristönsuojelun vaatimusten ja maaseutuympäristön hoidon vaatimusten kanssa sopusointuisista maatalouden tuotantomenetelmistä (EYVL N L 215, 30.7.1992, s. 85) Lisätään 7 artiklan 1 kohtaan alakohta seuraavasti: «Itävallan, Norjan, Ruotsin ja Suomen on toimitettava komissiolle ensimmäisessä alakohdassa tarkoitetut suunnitelmat ja säännökset kuuden kuukauden kuluessa liittymisestään.». 6. 392 R 2080: Neuvoston asetus (ETY) N 2080/92, annettu 30 päivänä kesäkuuta 1992, maatalouden metsitystoimenpiteitä koskevasta yhteisön tukijärjestelmästä (EYVL N L 215, 30.7.1992, s. 96) Lisätään 5 artiklan 1 kohtaan alakohta seuraavasti: «Itävallan, Norjan, Ruotsin ja Suomen on toimitettava ensimmäisessä alakohdassa tarkoitetut teksti kuuden kuukauden kuluessa liittymisestään.».